### NN 90/2019 (25.9.2019.), Odluka Agencije za elektroničke medije klasa: UP/I-612-12/19-02/0003, urbroj: 567-06/04-19-03 od 12. rujna 2019.

Agencija za elektroničke medije

1799

Vijeće za elektroničke medije u sastavu Josip Popovac, predsjednik Vijeća, Robert Tomljenović, zamjenik predsjednika Vijeća te Damir Bučević, Vanja Gavran, Katija Kušec, Anita Malenica i Davor Marić kao članovi Vijeća, na temelju članka 69. stavka 1. podstavka 1. Zakona o elektroničkim medijima (»Narodne novine« broj 153/09, 84/11, 94/13 i 136/13), članka 24. Pravilnika o sadržaju i postupku obavijesti o namjeri davanja koncesija za obavljanje djelatnosti pružanja medijskih usluga televizije i radija (»Narodne novine« broj 131/13), a na temelju Obavijesti o namjeri davanja koncesija za obavljanje djelatnosti pružanja medijskih usluga radija br. 02/19 (»Narodne novine broj 69/19) na 28-19 sjednici održanoj 12. rujna 2019., donijelo je

ODLUKU

I. Poništava se dio Obavijesti o namjeri davanja koncesija za obavljanje djelatnosti pružanja medijskih usluga radija br. 02/19 od 17. srpnja 2019., klasa: UP/I-612-12/19-02/0003, urbroj: 567-06/04-19-01 objavljena u »Narodnim novinama« broj 69 od 19. srpnja 2019. godine, u dijelu za davanje koncesije za obavljanje djelatnosti pružanja medijskih usluga radija, TABLICA 1., redni broj 2., na širem području grada Benkovca (grad Benkovac i općina Polača) (G-BN); 93,0 MHz.

II. Ova odluka stupa na snagu danom donošenja i objavit će se u »Narodnim novinama«.

Obrazloženje

Na temelju članka 73. Zakona o elektroničkim medijima (»Narodne novine« broj 153/09, 84/11, 94/13 i 136/13 – dalje: ZEM), Pravilnika o sadržaju i postupku obavijesti o namjeri davanja koncesija za obavljanje djelatnosti pružanja medijskih usluga televizije i radija (»Narodne novine« broj 131/13 – dalje: Pravilnik), te provedenih pripremnih radnji za davanje koncesija te tehničke podloge koju je utvrdila Hrvatska regulatorna agencija za mrežne djelatnosti (HAKOM), Vijeće za elektroničke medije je objavilo Obavijest o namjeri davanja koncesija za obavljanje djelatnosti pružanja medijskih usluga radija br. 02/19 od 17. srpnja 2019., klasa: UP/I-612-12/19-02/0003, urbroj: 567-06/04-19-01 objavljenu u »Narodnim novinama« broj 69 od 19. srpnja 2019. godine U TABLICI 1. pod rednim brojem 2. objavljen je dio obavijesti za obavljanje djelatnosti pružanja medijskih usluga radija za širem području grada Benkovca (grad Benkovac i općina Polača) (G-BN); 93,0 MHz.

Za navedeno šire područje grada Benkovca u roku nije zaprimljena ni jedna ponuda.

Odredbom članka 24. Pravilnika propisano je kako će Vijeće donijeti odluku o poništenju nadmetanja ili dijela nadmetanja i u slučajevima ako nije podnesena niti jedna prihvatljiva ponuda prema uvjetima iz obavijesti.

Kako za gore navedeno područje nije zaprimljena ni jedna ponuda, a odredbom članka 24. Pravilnika je propisano kako će Vijeće donijeti odluku o poništenju nadmetanja ili dijela nadmetanja i u slučajevima ako nije podnesena niti jedna prihvatljiva ponuda prema uvjetima iz obavijesti, odlučeno je kao u izreci.

UPUTA O PRAVNOM LIJEKU

Protiv ove odluke nije dopuštena žalba ali se može pokrenuti upravni spor pred nadležnim Upravnim sudom u roku od 30 dana od dana primitka odluke. Tužba se predaje ili šalje neposredno Upravnom sudu, a može se podnijeti i na zapisnik kod redovnog suda nadležnog za obavljanje pravne pomoći.

Klasa: UP/I-612-12/19-02/0003
 Urbroj: 567-06/04-19-03
 Zagreb, 12. rujna 2019.

Agencija za elektroničke medije
 Vijeće za elektroničke medije
 Josip Popovac, v. r.